[image: Macintosh HD:Users:nasiopoulou:Desktop:header_en.jpg]
[bookmark: _GoBack]ΑΘΗΝΑ, ΔΕΥΤΕΡΑ 29 ΙΟΥΝΙΟΥ 2015


ΔΕΛΤΙΟ ΤΥΠΟΥ

Το Σάββατο 27 Ιουνίου 2015 τελέστηκε στον Σκορπιό Λευκάδας μνημόσυνο από το Ίδρυμα Ωνάση εις μνήμην του Αριστοτέλη Ωνάση, του υιού του Αλέξανδρου και της κόρης του Χριστίνας, καθώς συμπληρώθηκαν 40 χρόνια από το θάνατό του εμπνευστή και δημιουργού του Ιδρύματος. 

Στην τελετή παραβρέθηκαν ο πρόεδρος του Ιδρύματος Ωνάση κ. Αντώνης Παπαδημητρίου, ο Αντιπρόεδρος Δ.Σ. του Ιδρύματος Ωνάση κ. Ιωάννης Ιωαννίδης, η Γραμματέας Δ.Σ. του Ιδρύματος Ωνάση κα Μαριάννα Μόσχου καθώς και ο επίτιμος Αντιπρόεδρος Δ.Σ. του Ιδρύματος Ωνάση κ. Παύλος Ιωαννίδης.
 


Το Κοινωφελές Ίδρυμα Αλέξανδρος Σ. Ωνάσης συστάθηκε τον Δεκέμβριο του 1975 σύμφωνα με την επιθυμία του Αριστοτέλη Ωνάση στο όνομα του γιου του Αλέξανδρου Ωνάση.  Έκτοτε,  συνεπώς και αδιαλείπτως, πραγματοποιώντας το όραμα του ιδρυτή του, αποτελεί σταθερό αρωγό της ελληνικής κοινωνίας μέσα από δράσεις που έχουν ως  πεδίο τους τον Πολιτισμό, την Παιδεία, την Υγεία, το Περιβάλλον και την Κοινωνική Αλληλεγγύη. Περισσότεροι από 6.000 επιστήμονες, καλλιτέχνες και αθλητές, οι οποίοι διαγράφουν λαμπρή σταδιοδρομία, είναι υπότροφοι του Ιδρύματος Ωνάση. Εκατοντάδες χιλιάδες άνθρωποι δέχθηκαν το δώρο ζωής που τους χάρισε το Ωνάσειο Καρδιοχειρουργικό Κέντρο. Την ίδια στιγμή η Στέγη Γραμμάτων και Τεχνών έχει εξελιχθεί σε έναν τόπο πολιτισμού για το θέατρο, το χορό, τη μουσική, τον κινηματογράφο, τα εικαστικά και τα γράμματα, προσιτό σε όλους. Υποτροφίες, χορηγίες, διάδοση ελληνικών σπουδών στο εξωτερικό, μορφωτικές πρωτοβουλίες, αναπτυξιακές δράσεις. Βάσει της διαθήκης του Αριστοτέλη Ωνάση, όλα τα κοινωφελή έργα του Ιδρύματος χρηματοδοτούνται αποκλειστικά από τα κέρδη ενός αυτοτελούς και θεσμικά ανεξάρτητου Επιχειρηματικού Ιδρύματος, το οποίο σήμερα συνεχίζει την επιτυχημένη του πορεία. 
Το Ίδρυμα Ωνάση θα συνεχίσει να τιμά με το έργο του τη μνήμη και την παρακαταθήκη του ιδρυτή του, του μεγάλου Έλληνα Αριστοτέλη Ωνάση, εκπληρώνοντας το όραμά του. 

